Iskald Brewer ledet Nuggets til ny seier
Den spennende kampen fikk en dramatisk slutt da Brewer satte inn tre frikast med 2,1 sekunder igjen på kampuret. Det avgjorde oppgjøret for Nuggets, som lå under med fem poeng da 14 sekunder gjensto. Brewer var også mannen som senket en trepoenger like før han satte inn de avgjørende tre kastene. 76ers fikk en siste sjanse til å vinne kampen, men Damien Wilkins' forsøk ble blokkert av Anthony Randolph. Dermed kunne Denver Nuggets innkassere sin 16. strake seier på hjemmebane. Andre Miller noterte samtidig 21 poeng, mens Andre Iguodala hadde 12 assists for vertene. For 76ers leverte Wilkins sesongbeste med 24 poeng. Philadelphia-laget har spilt 14 bortekamper uten å vinne. Jevnt ble det også da Sacramento Kings holdt unna for gjestene fra Minnesota Timberwolves og vant 101-98. Tyreke Evans ble viktig med 11 av sine 21 poeng i det siste kvarteret. I Chicago ble Bulls slått 99-89 av Portland Trail Blazers. NBA-resultater: Chicago Bulls - Portland Trail Blazers 89-99, Denver Nuggets - Philadelphia 76ers 101-100, Sacramento Kings - Minnesota Timberwolves 101-98.
Corey Brewer satte karriererekord med 29 poeng og styrte Denver Nuggets til lagets 14. strake NBA-seier med 101-100 over Philadelphia 76ers torsdag kveld.